b'\n_START_ARTICLE_\nMercedes-Benz W108\n_START_SECTION_\nEvolu\xc8\x9bia ma\xc8\x99inii\n_START_PARAGRAPH_\nPredecesoarea seriei, Mercedes-Benz W111 (produs\xc4\x83 \xc3\xaentre 1959 \xc8\x99i 1971), a ajutat compania Daimler \xc8\x99\xc4\x83 creasc\xc4\x83 cifra de v\xc3\xa2nz\xc4\x83ri \xc8\x99i s\xc4\x83 \xc3\xae\xc8\x99i dezvolte economia de scar\xc4\x83  \xc3\xaen domeniul produc\xc8\x9biei. \xc3\x8en vreme ce \xc3\xaen  anii 1950 Mercedes-Benz producea seriile 300S, 300SL \xc8\x99i multe altele, \xc3\xaen afar\xc4\x83 de seria 300 Adenauer, \xc8\x99i se ocupa \xc8\x99i de asamblarea Transportoarelor tip Ponton (190, 190 SL \xc8\x99i 220), familia de autovehicule fintail  (\xc3\xaen german\xc4\x83, Heckflosse) duce la unificarea produc\xc8\x9biei \xc3\xaentregii game Mercedes-Benz pe o singur\xc4\x83 platform\xc4\x83 auto, reduc\xc3\xa2nd astfel at\xc3\xa2t timpul, c\xc3\xa2t \xc8\x99i costurile de produc\xc8\x9bie. _NEWLINE_ _NEWLINE_Cu toate acestea, anii 1960 aduc un nou trend \xc3\xaen ceea ce prive\xc8\x99te designul auto. De exemplu, aripioarele din spate, create ini\xc8\x9bial pentru \xc3\xaembun\xc4\x83t\xc4\x83\xc8\x9birea stabilit\xc4\x83\xc8\x9bii aerodinamice, au disp\xc4\x83rut complet \xc3\xaen c\xc3\xa2\xc8\x9biva ani, ca un simplu accesoriu. La data lans\xc4\x83rii variantelor \xc3\xaen 2 u\xc8\x99i de cabriolet \xc8\x99i coup\xc3\xa9 ale seriei W111, forma aripioarelor din spate nu mai era una ascu\xc8\x9bit\xc4\x83, \xc8\x99i \xc3\xae\xc8\x99i pierduser\xc4\x83 aspectul comat. \xc3\x8en 1963, lansarea lui W113 Pagoda, reduce \xc8\x99i mai mult dimensiunile \xc8\x99i rolul aripioarelor de pe spate, urm\xc3\xa2nd ca \xc3\xaen 1964 acestea s\xc4\x83 dispar\xc4\x83 complet, odat\xc4\x83 cu prezentarea lui W100 600. _NEWLINE_ _NEWLINE_Procesul de \xc3\xaembun\xc4\x83t\xc4\x83\xc8\x9bire a seriei W111 a \xc3\xaenceput sub \xc3\xaendrumarea designerului-\xc8\x99ef Paul Bracq, \xc3\xaen 1961, \xc8\x99i s-a \xc3\xaencjeiat \xc3\xaen 1963. Cu toate c\xc4\x83 dispari\xc8\x9bia aripioarelor din spate r\xc4\x83m\xc3\xa2ne cea mai notabil\xc4\x83 schimbare, \xc3\xaen compara\xc8\x9bie cu W111, noul W108 avea \xc8\x99i o linie median\xc4\x83 mai joas\xc4\x83, care m\xc4\x83rea dimeansiunea geamurilor (parbrizul era cu 17% mai mare dec\xc3\xa2t cel al lui W111). Noile autovehicule aveau o gard\xc4\x83 mai joas\xc4\x83 (cu 60 mm) \xc8\x99i portiere mai late (cu 15 mm). Rezultatul a fost o ma\xc8\x99in\xc4\x83 complet schimbat\xc4\x83, cu un design aerodinamic, \xc8\x99i un interior deschis \xc8\x99i spa\xc8\x9bios. _NEWLINE_ _NEWLINE_Sistemul de suspensii era dotat cu o un ax fortificat \xc3\xaen partea din spate, cu un resort de compensa\xc8\x9bie hidro-pneumatic. Cauciurile folosite erau unele mai late (de 14\xe2\x80\x9d) , iar discurile de fr\xc3\xa2nare erau asamblate at\xc3\xa2t \xc3\xaen partea din fa\xc8\x9b\xc4\x83 a ma\xc8\x99inii, c\xc3\xa2t \xc8\x99i \xc3\xaen cea din spate. Mercedes-Benz W109 era identic cu W108, dar avea un apatament mai lat cu 115mm, \xc8\x99i un sistem de suspensii cu compresie \xc8\x99i auto-reglare. Acesta a fost conceput ca un succesor al lui W112 300SEL, care la r\xc3\xa2ndul c\xc4\x83u fusese creat ca o variant\xc4\x83 de mijloc \xc3\xaentre limuzinele 300Adenauer (W189) \xc8\x99i 600 (W100). Chiar \xc8\x99i a\xc8\x99a, succesul s\xc4\x83u ca produs reprezentativ, i-a convins pe reprezentan\xc8\x9bii Daimelr s\xc4\x83 adauge seriei \xc8\x99i un autovehicul tip LWB . Din acel moment, toate subseriile din gama S-Class aveau s\xc4\x83 includ\xc4\x83 \xc8\x99i o variant\xc4\x83 tip LWB.  _NEWLINE_ _NEWLINE_Cu toate c\xc4\x83 W108 este succesorul, de mari dimensiuni, al lui W111, acesta din urm\xc4\x83 nu a fost complet \xc3\xaenlocuit. Seria W111 a fost produs\xc4\x83 \xc3\xaen continuare, dar subseria 230S a fost redus\xc4\x83 la variantele sale de autovehicule de dimensiuni medii, \xc8\x99i anume Mercedes-Benz W110, care a fost promovat ca modelul reprezentativ al seriei, p\xc3\xa2n\xc4\x83 \xc3\xaen 1968, c\xc3\xa2nd produc\xc8\x9bia acestora a fost \xc3\xaentrerupt\xc4\x83. Seria W108 este una foarte popular\xc4\x83 printre colec\xc8\x9bionari., care prefer\xc4\x83 variantele ini\xc8\x9biale, cu schimb\xc4\x83tor cu manet\xc4\x83 rotund\xc4\x83, sau subseria 300SEL.\n_START_SECTION_\nGama ini\xc8\x9bial\xc4\x83\n_START_PARAGRAPH_\nAutomobilul a fost lansat la Frankfurt Auto Show, \xc3\xaen 1965. Seria ini\xc8\x9bial\xc4\x83 consta din 3 modele W108: 250S, 250SE \xc8\x99i 300SE, dar \xc8\x99i un model W109 \xe2\x80\x93 300SEL. Motorizarea noilor ma\xc8\x99ini erau acelea\xc8\x99i ca cele ale seriei anterioare, dar \xc3\xaembun\xc4\x83t\xc4\x83\xc8\x9bit\xc4\x83 \xc8\x99i cu o capacitate m\xc4\x83rit\xc4\x83. _NEWLINE_Modelul 250S era o variant\xc4\x83 elementar\xc4\x83, dotat\xc4\x83 cu un motor M108 Straight Six, cu o capacitate cilindric\xc4\x83 de 2496 cc, \xc8\x99i dou\xc4\x83 carburatoare duble inversate, care dezvoltau 130 bhp (97 kW) la 5400 rpm. Astfel automobilul atingea 100 km/h (62 mph) \xc3\xaen doar 13 secunde (14 \xc3\xaen aczul modelelor cu transmisie automat\xc4\x83), iar viteza maxim\xc4\x83 era de 182 km/h (177 km/h la ma\xc8\x99inile cu transmisie automat\xc4\x83)._NEWLINE_Modelul 250SE avea acela\xc8\x99i motor Straight Six, dar cu o injec\xc8\x9bie de benzin\xc4\x83 cu 6 pistoane (cunoscut ca M129). Acesta avea avantajul c\xc4\x83 dezvolta 150 bhp (110kW), la 5500 rpm, iar timpul de accelerare 0-100 km/h era cu o secund\xc4\x83 mai mic dec\xc3\xa2t al lui 250S. Viteza maxim\xc4\x83 cre\xc8\x99tea cu 11 km/h (7mph), at\xc3\xa2t pentru ma\xc8\x99inile cu transmisie manual\xc4\x83, c\xc3\xa2t \xc8\x99i pentru cu cele cu transmisie automat\xc4\x83._NEWLINE_At\xc3\xa2t 300SE, c\xc3\xa2t \xc8\x99i 300SEL erau dotate cu un motor M189, cu o capacitate de 2996 cc, care fusese conceput ini\xc8\x9bial pentru seria Adenauer. Acesta avea o pomp\xc4\x83 modern\xc4\x83, cu 6 pistoane, care se ajusta automat \xc3\xaen func\xc8\x9bie de presiunea pedalei de accelera\xc8\x9bie, de viteza motorului, presiunea atmosferic\xc4\x83, \xc8\x99i temperatura apei din compartimentul pentru r\xc4\x83cire, pentru a performa la capacitate optim\xc4\x83 \xc3\xaen func\xc8\x9bie de condi\xc8\x9biile de drum. Av\xc3\xa2nd o capacitate de 170 bhp (130 kW) la 5400 rpm, reprezentan\xc8\x9bii acestei serii puteau accelera p\xc3\xa2n\xc4\x83 la maxim 200 km/h (195 km/h \xc3\xaen cazul transmisiei automate), si atingeau 100 km/h (62mph) \xc3\xaen 12 secunde. Capacitate cilindric\xc4\x83 de 3 L caracteristic\xc4\x83 motoarelor Mercedes a r\xc4\x83mas neschimbat\xc4\x83 \xc3\xaenc\xc4\x83 din 1951. Din 1965 p\xc3\xa2n\xc4\x83 \xc3\xaen 1967, s-au produc mai pu\xc8\x9bin de 3000 de exemplare W109. Pe de alt\xc4\x83 parte, \xc3\xaen primii doi ani de exsiten\xc8\x9b\xc4\x83 ai Mercedes-Benz W108/109 s-au construit aproximativ 130 000 de exemplare din modelele cu o capacitate mai mic\xc4\x83 \xe2\x80\x93 250 S/SE. Prin 1967, consumul de carburant al motorului de mare capacitate (3 L) atingea un indice imposibil de comb\xc4\x83tut, \xc8\x99i continua s\xc4\x83 scad\xc4\x83.\n_START_SECTION_\nNoua genera\xc8\x9bie\n_START_PARAGRAPH_\n\xc3\x8en iarna anilor 1967 \xe2\x80\x93 1968, Daimler a lansat o nou\xc4\x83 genera\xc8\x9bie a acestei serii, prezentate sub egida Stroke eight. Reprezentantele principale ale seriei au fost noile W114 \xc8\x99i W115, construite pe baza unui nou \xc8\x99asiu, dar \xc8\x99i modelele mai vechi au primit un upgrade, fiind acum dotate cu un motor M130, cu o capacitate cilindric\xc4\x83 de 2778 cc. _NEWLINE_Seria W108 includea acum dou\xc4\x83 modele \xe2\x80\x93 280S \xc8\x99i 280SE \xe2\x80\x93 a c\xc4\x83ror produc\xc8\x9bie a \xc3\xaenceput \xc3\xaen noiembrie 1967. Acestea \xc3\xaenlocuiau complet vechile modele 250S, 250SE \xc8\x99i 300SE. Cu toate acestea, Mercedes a continuat produc\xc8\x9bia de 250S, dar numai pentru export, p\xc3\xa2n\xc4\x83 \xc3\xaen martie 1968. \xc3\x8en ceea ce prive\xc8\x99te_NEWLINE_W109, produc\xc4\x83torul a retras complet motorul M189, \xc3\xaenlocuindu-l cu cel al noilor 280SE, un M130, cu o capacitate de 2.8 L. \xc3\x8en ianuarie 1968, seriei i s-a mai ad\xc4\x83ugat \xc3\xaenc\xc4\x83 un model: 280SEL. Acesta avea ampatamentul alungit caracteristic lui W109, dar nu \xc8\x99i acelea\xc8\x99i suspensii pneumatice sau alte dot\xc4\x83ri performante ale lui 300SEL. Astfel, codul \xc8\x99asiului r\xc4\x83m\xc3\xa2ne cel de W108._NEWLINE_Performan\xc8\x9ba ma\xc8\x99inilor a crescut \xc3\xaen mod considerabil. \xc3\x8en cazul seriei 280SE, cele dou\xc4\x83 carburatoare duble inversate dezvoltau 140 cp (100 kW), \xc8\x99i ofereau o vitez\xc4\x83 maxim\xc4\x83 de 185 km/h (180 km/h \xc3\xaen cazul transmisiei automate), iar timpul de accelerare de la 0 la 100 km/h era de 12.5 secunde. Motoarele cu injec\xc8\x9bie de benzin\xc4\x83 dezvoltau 160 cp (120 kW) erau dotate cu un nou tip de pomp\xc4\x83, care nu era afectat\xc4\x83 \xc3\xaen niciun fel de temperatur\xc4\x83 sau altitudine. Filtrul aerat pentru ulei, noua pozi\xc8\x9bionare a cilindrilor, precum \xc8\x99i noul sistem de r\xc4\x83cire duc la sc\xc4\x83derea consumului. Performan\xc8\x9bele modelelor 280S, 280SE \xc8\x99i 300SEL erau complet diferite, cu o vitez\xc4\x83 maxim\xc4\x83 de 190 km/h (185 km/h \xc3\xaen cazul transmisiei automate), \xc8\x99i un timp de accelerare 0-100 km/h de 10.5 secunde pentru gama W108, \xc8\x99i de 12.2 secunde pentru modelele seriei W109, care aveau o mas\xc4\x83 total\xc4\x83 relativ mai mare.\n_START_SECTION_\n6.3\n_START_PARAGRAPH_\n\xc3\x8en 1964, Mercedes lansa gama de top de limuzine W100, dotate cu motor SOHC V8 de 6.3 L. \xc3\x8ens\xc4\x83 costurile mari de produc\xc8\x9bie \xc8\x99i, implicit, pre\xc8\x9bul foarte ridicat al autovehiculelor, a redus drastic cifra de v\xc3\xa2nz\xc4\x83ri a seriei, iar cre\xc8\x99terea dimensiunilor \xc8\x99i a greut\xc4\x83\xc8\x9bii ma\xc8\x99inilor a avut drept rezultat sc\xc4\x83derea performan\xc8\x9bei acestora. \xc3\x8en 1966, inginerul companiei, Erich Waxenberger, a transferat un motor V8 pe un Mercedes W109, cre\xc3\xa2nd astfel primul Mercedes-Benz Q-Car. _NEWLINE_\xc3\x8en ciuda dimensiunilor mari ale lui W109, acesta atingea 62 mph (100 km/h) \xc3\xaen numai 6.3 secunde. Produc\xc8\x9bia acestuia la scar\xc4\x83 mare a \xc3\xaenceput \xc3\xaen decembrie 1967. Considerat a fi cel mai rapid sedan produs \xc3\xaen serie (cu o vitez\xc4\x83 maxim\xc4\x83 de 229 km.h), modelul 300SEL 6.3 s-a bucurat de acest titlu c\xc3\xa2\xc8\x9biva ani buni. O dat\xc4\x83 cu lansarea lui 6.3, produc\xc4\x83torul a introdus \xc8\x99i o nou\xc4\x83 schem\xc4\x83 de coduri de \xc8\x99asiu, care s\xc4\x83 includ\xc4\x83 denumirea modelului ini\xc8\x9bial, dar \xc8\x99i pe cea a motorului din dotare. Acest\xc4\x83 nomenclatur\xc4\x83 a fost utilizat\xc4\x83 de Mercedes-Benz p\xc3\xa2n\xc4\x83 \xc3\xaen 1993, c\xc3\xa2nd a adoptat sistemul claselor de autovehicule.\n_START_SECTION_\nModele ulterioare\n_START_PARAGRAPH_\nMercedes-Benz 300SEL 6.3 a fost un model special, astfel c\xc4\x83 produc\xc8\x9bia motoarelor M100 de mare consum, a fost una limitat\xc4\x83. \xc3\x8en procesul de concep\xc8\x9bie a noilor modele, produc\xc4\x83torul trebuia s\xc4\x83 aib\xc4\x83 \xc3\xaen vedere cererile din pie\xc8\x9bele externe, dar mai ales pe cele ale Statelor Unite. Spre finalul anilor 1960, produc\xc8\x9bia de ma\xc8\x99ini din America se baza \xc3\xaen principal pe motoare V8 de capacitate mare, astfel c\xc4\x83 Mercedes-Benz trebuia s\xc4\x83 produc\xc4\x83 un motor propriu cu 8 cilindri, pentru a putea face fa\xc8\x9b\xc4\x83 competi\xc8\x9biei._NEWLINE_Noile motoare au fost introduse la finele anului 1969. Primul dintre acestea a fost un M116 V8 cu o capacitate de 3499 cc, o putere de 200 cp (150 kW), dotat cu injec\xc8\x9bie de benzin\xc4\x83 Bosch D-Jetronic, ac\xc8\x9bionat\xc4\x83 electronic, \xc8\x99i a fost lansat pe un W109, la Frankfurt Auto Show. Tot atunci ma\xc8\x99ina a primit denumirea de 300SEL 3.5. Printre cele mai notabile performan\xc8\x9be ale acesteia se num\xc4\x83rau viteza maxim\xc4\x83 de 200 km/h (124 mph), \xc8\x99i accelerare de la 0 la 100 km/h \xc3\xaen numai 10 secunde. \xc3\x8en vara anului 1970, toat\xc4\x83 seria W108, at\xc3\xa2t automobilele de dimensiuni medii, c\xc3\xa2t \xc8\x99i gama LWB, a primit motoare M116, fiind redenumite ca 280SE 3.5 \xc8\x99i, respectiv, 280SEL 3.5._NEWLINE_4.5 \xc8\x99i W109 300SEL 4.5. Dar aceast\xc4\x83 nou\xc4\x83 genera\xc8\x9bie era destinat\xc4\x83 exclusiv pie\xc8\x9bei Statelor Unite. Noile performan\xc8\x9be atinse erau viteza maxim\xc4\x83 de 205 km/h, \xc8\x99i timpul de accelerare 0-100 km/h de 9.5 secunde._NEWLINE_Dar chiar \xc8\x99i cu introducerea noilor modele cu motoare V8 integrate, produc\xc8\x9bia acestei serii de apropia de final. \xc3\x8en ianuarie 1970 s-a oprit produc\xc8\x9bia lui 300SEL cu motor cu 6 cilindri \xc3\xaen serie, iar \xc3\xaen aprilie 1971, i-a urmat \xc8\x99i 280SEL. Variantele 280SE 3.5 \xc8\x99i 280SEL ale lui W108 au fost retrase \xc3\xaen vara anului 1972. \xc3\x8en luna septembrie a aceluia\xc8\x99i an, au ie\xc8\x99it din fabric\xc4\x83 ultimele exemplare 300SEL 3.5 \xc8\x99i 6.3. o lun\xc4\x83 mai t\xc3\xa2rziu, seria W109 se \xc3\xaencheie cu ulmul 300SEL 4.5, iar \xc3\xaen noiembrie se \xc3\xaentrerupe \xc8\x99i produc\xc8\x9bia de W108 280SE \xc8\x99i 280sel 4.5. Astfel se \xc3\xaencheie o legend\xc4\x83 de mai bine de 7 ani.\n_START_SECTION_\nRealiz\xc4\x83ri\n_START_PARAGRAPH_\nDe\xc8\x99i cei mai mul\xc8\x9bi critici au caracterizat modelele seriei ca fiind ni\xc8\x99te ma\xc8\x99ini \xe2\x80\x9cFintail f\xc4\x83r\xc4\x83 aripioarele specifice\xe2\x80\x9d, acestea s-au bucurat de un succes imens. Acestea nu au r\xc4\x83mas \xc3\xaen memoria colectiv\xc4\x83 datorit\xc4\x83 designului lor, \xc3\xaen mare parte din cauza liniilor lor simple \xc8\x99i a conturului p\xc4\x83tr\xc4\x83\xc8\x9bos. Chiar \xc8\x99i a\xc8\x99a, exist\xc4\x83 c\xc3\xa2\xc8\x9biva astfel de critici care sus\xc8\x9bin c\xc4\x83 tocmai acest design simplist a transformat aceste ma\xc8\x99ini \xc3\xaen ni\xc8\x99te modele clasice \xc8\x99i atemporale. Pe de alt\xc4\x83 parte, seria a fost renumit\xc4\x83 pentru rezisten\xc8\x9b\xc4\x83 \xc8\x99i fiabilitate, care demonstreaz\xc4\x83 \xc3\xaenc\xc4\x83 o dat\xc4\x83 calitatea excelent\xc4\x83 a tehnologiei germane. \xc8\x98i nu \xc3\xaen ultimul r\xc3\xa2nd, acestea \xc3\xaencheie o perioad\xc4\x83 de glorie, de aproape un deceniu, de automobile Ponton (1953 \xe2\x80\x93 1962), datorit\xc4\x83 c\xc4\x83rora Mercedes a trecut rapid de la un produc\xc4\x83tor auto aproape ruinat dup\xc4\x83 cel de-Al Doilea R\xc4\x83zboi Mondial, la una dintre cele mai bine cotate m\xc4\x83rci auto la nivel european, \xc8\x99i chiar mondial. Seria a fost urmat\xc4\x83 de W116, care a dat na\xc8\x99tere unei coi clase, unui nou nume: S-Class.\n_START_SECTION_\n\xc3\x8embun\xc4\x83t\xc4\x83\xc8\x9biri\n_START_PARAGRAPH_\nAmbele automobile, W108 \xc8\x99i W109, au p\xc4\x83strat o mare parte a dot\xc4\x83rilor \xc8\x99i tehnologiilor specifice modelelor anterioare, dar au suferit \xc8\x99i c\xc3\xa2teva modific\xc4\x83ri notabile, care le-au transformat \xc3\xaen cele mai bine echipate ma\xc8\x99ini ale vremii. Seriile 300SE \xc8\x99i 300SEL aveau interioare bine amenajate, ambele fiind cunoscute pentru bordurile lor din lemn de nuc finisat, transmisia automat\xc4\x83 \xc8\x99i geamurile ac\xc8\x9bionate electronic. Seria 300SEL 4.5 avea un motor sofisticat \xc8\x99i foarte performant: un V8 de 4.5 L, pe benzin\xc4\x83, care a fost ulterior folosit \xc8\x99i pentru W116 S-Class \xc8\x99i seria de automobile sport R107 SL. La fel s-a \xc3\xaent\xc3\xa2mplat \xc8\x99i cu versiunea mai mic\xc4\x83 a acestui tip de motorizare, cea de 3.5 L.\n_START_SECTION_\nTransmisie\n_START_PARAGRAPH_\nTransmisia standard pentru modelele europene era una manual\xc4\x83, \xc3\xaen patru trepte. La cerere, era disponibil\xc4\x83 \xc8\x99i o versiune de cutie automat\xc4\x83, tot \xc3\xaen patru trepte. Mercedes \xc8\x99i-a construit \xc8\x99i a dezvoltat propriul sistem de transmisie automat\xc4\x83, lucru destul de neobi\xc8\x99nuit pentru produc\xc4\x83torii auto ai vremii. \xc3\x8encep\xc3\xa2nd cu anul 1969, modelele cu motoare cu 6 cilindri erau disponibile \xc8\x99i cu o cutie automat\xc4\x83 \xc3\xaen 5 trepte, dar pu\xc8\x9bini au fost cei care au optat pentru aceast\xc4\x83 dotare. _NEWLINE_Odat\xc4\x83 cu lansarea automobilelor cu motoare V8, \xc3\xaen 1970, transmisia automat\xc4\x83 \xc3\xaen patru trepte a devenit o dotare standard. Aceasta era ac\xc8\x9bionat\xc4\x83 de un cuplaj hidraulic, fa\xc8\x9b\xc4\x83 de cele obi\xc8\x99nuite, ac\xc8\x9bionate de convertizoare cu cuplu de torsiune. Clien\xc8\x9bii aveau \xc3\xaenc\xc4\x83 posibilitatea de a opta pentru o transmisie manual\xc4\x83 \xc3\xaen patru trepte, caz \xc3\xaen care beneficiau de o reducere fa\xc8\x9b\xc4\x83 de pre\xc8\x9bul de list\xc4\x83. Versiunea de 4.5 L (disponibil\xc4\x83 din 1971, \xc8\x99i doar \xc3\xaen Statele Unite ale Americii) era construit\xc4\x83 pentru o cutie automat\xc4\x83 \xc3\xaen doar 3 trepte, ac\xc8\x9bionat\xc4\x83 de un convertizor cu cuplu de torsiune. Aceast\xc4\x83 combina\xc8\x9bie motorizare \xe2\x80\x93 sistem de transmisie a devenit popular\xc4\x83 pe o scar\xc4\x83 mai larg\xc4\x83 o dat\xc4\x83 cu lansarea noii genera\xc8\x9bii de autovehicule.\n_START_SECTION_\nTrivia\n_START_PARAGRAPH_\nUn num\xc4\x83r destul de mare de Mercedes-Benz W108 au fost utilizate de Inspectoratul Sovietic de Stat al Automobilelor (cunoscut ca GAI), \xc3\xaen anii 1970, la Moscova. Acestea erau decorate cu inscrip\xc8\x9biile Mili\xc8\x9biei \xc8\x99i erau folosite pentru a escorta ma\xc8\x99inile oficialilor.'